
25-TA-618: Noteikumu projekts (Jauns)
Invazīvo sugu introdukcijas un izplatīšanās profilakses un pārvaldības noteikumi
TA saskaņojamie dokumenti
Noteikumu projekts 4.0
Anotācija (ex-ante) 5.0
MK sēdes protokollēmuma projekts 2.0
Papildu dokumenti (Publiskās apspriešanas viedokļu pārskats)
Atzinuma sniedzējs
Latvijas Pašvaldību savienība
Atzinums iesniegts
12.08.2026.
Atzinuma sniegšanas termiņš
13.08.2026.
Saskaņošanas rezultāts
Nesaskaņots
Pieejamības statuss
Vispārpieejams

	1.
	Noteikumu projekts
50. Dienests, noslēdzot līgumu, nodrošina valstspilsētu un novadu pašvaldībām pieeju tiešsaistes režīmā Datubāzē iekļautajai šo noteikumu 45. un 46. punktā  minētajai informācijai, kā arī Dienesta monitoringā iegūtajam kartogrāfiskajam materiālam par invadētajām teritorijām.
	Iebildums
Tā kā primārais datu avots ir Dienests, tad tam jānodrošina informāciju pašvaldībai par pārkāpumiem, vai arī pašam jāsazinās ar pārkāpēju. Līguma slēgšana rada papildus birokrātisko slogu un palielina konsolidētā kopbudžeta izdevumus,
Piedāvātā redakcija
50. Dienests nodrošina valstspilsētu un novadu pašvaldībām pieeju tiešsaistes režīmā Datubāzē iekļautajai šo noteikumu 45. un 46. punktā  minētajai informācijai, kā arī Dienesta monitoringā iegūtajam kartogrāfiskajam materiālam par invadētajām teritorijām.
	Māris Pūķis (LPS) (Sandra Bērziņa (LPS) vietā)

	2.
	Noteikumu projekts
60.2. ja zemes īpašnieks, lietotājs vai tiesiskais valdītājs nesniedz šo noteikumu 45. . un 46.punktā minēto informāciju par invazīvo sugu plānoto ierobežošanu vai neveic ierobežošanas pasākumus saskaņā ar Sugu un biotopu aizsardzības likuma 9. panta 5. punktu, pašvaldība zemes īpašniekam, lietotājam vai tiesiskajam valdītājam var paziņot administratīvo aktu par pienākumu veikt invazīvās sugas ierobežošanas pasākumus saskaņā ar invazīvās sugas ierobežošanas un iznīcināšanas pasākumu plānā ietvertajām metodēm pašvaldības noteiktā termiņā. Ja persona pašvaldības noteiktajā termiņā neveic invazīvās sugas ierobežošanas pasākumus, tos veic pašvaldība, un pašvaldība, pieprasot personai segt izdevumus, kas saistīti ar minētajiem pasākumiem, Administratīvā procesa likumā noteiktajā kārtībā.
	Iebildums
Informācijas avots par pārkāpumu ir Dabas aizsardzības pārvalde, no kuras pašvaldība var uzzināt, vai arī neuzzināt par šo pārkāpumu. Saskaņā ar likumu lēmumu par administratīvo sodu pieņem pašvaldības administratīvā komisija vai apakškomisija. Šeit soda vietā izmantots cits risinājums - pārņemt pārkāpējas personas kompetenci un īstenot invazīvās sugas ierobežošanas pasākumus uz pašvaldības rēķina, cerot uz pārkāpēja maksājumu nākotnē, 
Pienākums pašvaldībai formulēts kā iespēja uzņemties brīvprātīgi valsts funkcijas sastāvā esošu pārvaldes uzdevumu, kura izpildei jānoslēdz līgumu ar datu avotu. Šāda kārtība neatbilst birokrātijas samazināšanas politikai. Tāpēc pienākumu veikt ierobežošanas pasākumus īpašnieka vietā jāformulē kā iespēju, kas saistāma ar pašvaldības patstāvīgo ienākumu pieaugumu.
Piedāvātā redakcija
0.2. ja zemes īpašnieks, lietotājs vai tiesiskais valdītājs nesniedz šo noteikumu 45. . un 46.punktā minēto informāciju par invazīvo sugu plānoto ierobežošanu vai neveic ierobežošanas pasākumus saskaņā ar Sugu un biotopu aizsardzības likuma 9. panta 5. punktu, Dabas aizsardzības pārvalde informē pašvaldību un zemes īpašnieku par pārkāpumu.  Pašvaldība zemes īpašniekam, lietotājam vai tiesiskajam valdītājam var paziņot administratīvo aktu par pienākumu veikt invazīvās sugas ierobežošanas pasākumus saskaņā ar invazīvās sugas ierobežošanas un iznīcināšanas pasākumu plānā ietvertajām metodēm pašvaldības noteiktā termiņā. Ja persona pašvaldības noteiktajā termiņā neveic invazīvās sugas ierobežošanas pasākumus, tos var veikt pašvaldība,  pieprasot personai segt izdevumus, kas saistīti ar minētajiem pasākumiem, Administratīvā procesa likumā noteiktajā kārtībā.

